
Ministru kabineta noteikumi Nr. 347
Rīgā 2022. gada 14. jūnijā (prot. Nr. 32 26. §)
Grozījumi Ministru kabineta 2016. gada 20. decembra noteikumos Nr. 866 "Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām"
Izdoti saskaņā ar Attīstības finanšu institūcijas likuma
12. panta ceturto daļu
· 1. Izdarīt Ministru kabineta 2016. gada 20. decembra noteikumos Nr. 866 "Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām" (Latvijas Vēstnesis, 2016, 251. nr.; 2017, 198. nr.; 2019, 146. nr.; 2020, 74A., 248. nr.; 2021, 91. nr.) šādus grozījumus:
· 1.1. izteikt 17. punktu šādā redakcijā:
· "17. Sabiedrība Altum savā tīmekļvietnē publicē informāciju par atbilstoši šo noteikumu 11. un 22. punktam sniegto garantiju izsniegšanas kārtību un noteikumiem.";
· 1.2. izteikt 18. punktu šādā redakcijā:
· "18. Sabiedrība Altum nodrošina pārskata sagatavošanu iesniegšanai Eiropas Komisijā katru gadu līdz 31. jūlijam par garantijām, kas sniegtas atbilstoši šo noteikumu 11. un 22. punktam, ietverot informāciju par iepriekšējā gada laikā sniegto garantiju apjomiem, garantiju segtajiem eksporta kredīta darījumu apjomiem, garantiju prēmijas maksājumiem, garantiju atlīdzības pieprasījumiem un maksājumiem, atgūtajiem līdzekļiem un sabiedrības Altum vadības izmaksām garantiju izsniegšanai.";
· 1.3. svītrot 21. punktu;
· 1.4. papildināt ar 22. punktu šādā redakcijā:
· "22. Līdz 2022. gada 31. decembrim nepiemēro šo noteikumu 11. punktu un garantiju sniedz par eksporta kredīta darījumiem, kuru debitors ir reģistrēts Amerikas Savienotajās Valstīs, Apvienotajā Karalistē, Austrālijā, Austrijā, Beļģijā, Bulgārijā, Čehijā, Dānijā, Francijā, Grieķijā, Horvātijā, Igaunijā, Islandē, Itālijā, Īrijā, Japānā, Jaunzēlandē, Kanādā, Kiprā, Lietuvā, Luksemburgā, Maltā, Nīderlandē, Norvēģijā, Polijā, Portugālē, Rumānijā, Slovākijā, Slovēnijā, Somijā, Spānijā, Šveicē, Ungārijā, Vācijā vai Zviedrijā.";
· 1.5. papildināt ar 23. punktu šādā redakcijā:
· "23. Pēc 2022. gada 31. decembra jaunus līgumus par garantijām, kas sniegtas saskaņā ar šo noteikumu 11. vai 22. punktu, neslēdz, savukārt saskaņā ar šo noteikumu 11. vai 22. punktu noslēgto līgumu ietvaros  pēdējās deklarācijas atlikto maksājumu termiņš nepārsniedz 2023. gada 29. jūniju."
· 2. Noteikumi stājas spēkā nākamajā dienā pēc tam, kad oficiālajā izdevumā "Latvijas Vēstnesis" publicēts paziņojums par to, ka Eiropas Komisija pieņēmusi lēmumu par šajos noteikumos paredzētā komercdarbības atbalsta saderību ar Eiropas Savienības iekšējo tirgu.
· 3. Ekonomikas ministrija pēc tam, kad Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu, nosūta attiecīgu paziņojumu publicēšanai oficiālajā izdevumā "Latvijas Vēstnesis".

